Tttnimawearlennat, aIdII s marayent zik d igerteyal, ad sɛunt agertil wa ad rnunt lizar ad nawlent, tidak isfuruyen ad sfuruyent, ad ilint di rebɛa yid-sent, rebɛa ad ttnawalent rebɛa ad sfuruyent, snat n teccuyin, taɛyiṭ ruḥ ad tt-staɛfuṭ, ad tqim tayeṭ deg umkan-im, ad d-yewjed azekkuya, imir ara ad d-inawel imir ara yettwačč, maci akka am tura, ulac seksu aquran imaren ulac, ur atnessin ara kan, welleh ma nessen-it, larebɛa ad zlun, ma yella d lexmis ara ad d-teddu teslit leɛca-nni d lḥenni, ad ɛellen tikerciwin-nni lwaḥi buzelluf-nni, tikerciwin-nni nettaga-tent d leǧwaz, ad ččen qbel yirgazen, ad zwiren deg yirgazen ad ččen am yirgazen am lxalat, ma yella yeẓra bab n tmeɣra drus agendu (matalan), ad d-yernu ad d-yawi ikerciwen ad d-yaɣ bac ad ččen akk taddart maci ḥed ad yečč ḥed xaṭi, d acu zewwiren deg yirgazen, ad ččen yirgazen alami ččan, ad ruḥen ad qimen deg beṛṛa neɣ ad qimen deg lǧameɛ, ad d-qlent imir ɣer lxalat tidak iqeddcen ad jemɛent iqbacin, imir ara d-rrent iqbac, imir ara ad d-ɛawden imiren maci akka am tura, yefka-asent Rebbi seḥḥa tidak n zik armi sḥant, lḥeq Rebbi maci akka am tura, tura messakit ur zmirent ara, welleh ma qedcent akken waqil qqurent.